proxectonos/corpus_dominio_legal_administrativo_tmp huggingface dataset:
DELEGACIÓN DO CONCELLO DAS NEVES NA DEPUTACIÓN DE PONTEVEDRA DAS FACULTADES DE RECAUDACIÓN DAS MULTAS DE TRÁFICO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/04/2015)

O Pleno da Deputación Provincial de Pontevedra, na sesión ordinaria que tivo lugar o día 27 de febreiro de 2015, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, a delegación que, en materia de recursos locais realizou o concello de As Neves por acordo do Pleno de data 24 de novembro de 2014, e seguindo o establecido nos artigos 106.3 da Lei 7/1985, de 2 de abril, reguladora das Bases de Réxime Local, e 7 do citado Real Decreto Lexislativo 2/2004, para que a Deputación Provincial de Pontevedra exerza as facultades de recadación das multas de tráfico e a encomenda de xestión da colaboración na tramitación dos expedientes sancionadores en materia de multas de tráfico. A citada delegación será levada a cabo pola Deputación de Pontevedra a través dos seus servizos tributarios. O que se fai público para xeral coñecemento. Pontevedra, 25 de marzo de 2015.—O Presidente, Rafael Louzan Abal.—O Secretario, Carlos Cuadrado Romay.
APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS Nº 3-P/2015 DE CRÉDITO EXTRAORDINARIO E SUPLEMENTO DE CRÉDITO E Nº 4-P/2015 DE SUPLEMENTO DE CRÉDITO, ASÍ COMO DA BASE 24 DE EXECUCIÓN DO ORZAMENTO
ADMINISTRACIÓN LOCAL — Municipal — Lalín (Presupostos e cadros de persoal, 21/08/2015)

Esgotado o prazo de exposición ó público dos expedientes de Modificación de créditos Nº 3-P/2015 de Crédito Extraordinario e Suplemento de Crédito e Nº 4-P/2015 de Suplemento de Crédito dentro do vixente orzamento municipal, así como de modificación da Bases 24 de Execución do Orzamento, aprobados polo Pleno desta Corporación en sesión celebrada o día 23 de xullo do presente ano sen que se presentara reclamación algunha contra destes, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 20 de agosto de 2015.—O Alcalde, Rafael L. Cuíña Aparicio.
PERIODO DE PROBA REFERENTE AO EXPEDIENTE DE INVESTIGACIÓN DE OFICIO DA CALIFICACIÓN XURÍDICA DUN CAMIÑO SITO ENTRE A PO-308 E O CAMIÑO OUTEIRO, FONTENLA.
ADMINISTRACIÓN LOCAL — Municipal — Poio (Outros documentos, notificacións e informacións públicas, 07/05/2015)

Ante a imposibilidade de notificación da resolución do órgano instructor de data 29 de abril de 2015 referente ao expediente 398/08 de investigación de oficio de calificación xurídica dun camiño sito entre a PO-308 e o Camiño Outeiro, Fontenla, aos propietarios das parcelas con referencias catastrais: Infórmaselles: Examinadas as probas propostas polos interesados, e unha vez rematada a valoración das escrituras acreditativas da propiedade das parcelas colindantes co camiño obxeto de investigación presentadas polos interesados, ante a contradición dos termos utilizados entre as mesmas para referirse ao tramo de camiño en investigación, por este Órgano Instrutor, ordéase: Primeiro.—A aprobación da proba testifical solicitada por Dna. Laura Patricia Toutou Ginga, e na que propón como testemuña a Qiaoyun Irina Briones e Charles David Belarte Vago, para a cal se procederá a súa citación no lugar sinalado pola interesada. Segundo.—Á realización de interrogatorio das partes interesadas, sendo estas os propietarios das fincas colindantes co camiño obxeto de investigación que se se relacionan de seguido: As partes interesadas en virtude da Lei 1/2000, de 7 de xaneiro de, de Enxuizamento Civil, como norma subsidiaria da Lei 30/1992 de 26 de novembro de Réxime Xurídico das Adminsitracións Públicas e do Procedemento Administrativo Común no referente ao interrogatorio de testigos, poderán tachar aos testigos propostos no caso de que concurran algunhas das causas establecidas no artigo 377 citada lei. Terceiro.—Fixar como día para a realización da práctica da proba testifical e interrogatorio das partes interesadas o vindeiro 20 de maio de 2015 a partir das 9:30 horas na casa do Concello. Cuarto.—Darlle traslado deste acordo ás partes interesadas e informarlle que, en virtude do artigo 85 da lei 30/1992 de 29 de novembro de Réxime Xurídico das Administracións Públicas e do Procedemento Administrativo Común, e en garantía do principio de contradición e igualdade de partes, poderán ser asistidas de asesor. Poio, 29 de abril de 2015.—O órgano instrutor, Patricia Beatriz Sabouni Gil Robles.
FORMALIZACIÓN DO CONTRATO: ACONDICIONAMENTO DE CENTRO DE FORMACIÓN CON NOVAS TECNOLOXIAS NO PAZO DE VISTA REAL.
ADMINISTRACIÓN LOCAL — Municipal — Vilanova de Arousa (Contratos administrativos, 18/05/2015)

De conformidade co disposto no artigo 154.1 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro publícase a formalización polo concello do seguinte contrato de Acondicionamento de centro de formación con novas tecnoloxías no Pazo de Vista Real. Concello de Vilanova de Arousa Xunta de Goberno Local. CONSTRUCCIONES EMBEMA S. L. Administrativo de obras. Acondicionamento de centro de formación con novas tecnoloxías no Pazo de Vista Real.4 de maio de 2015. Ata o 31 de xullo de 2015.126.000,00 € mais 26.260,00 € en concepto de IVE. Total:152.460,00 euros. Vilanova de Arousa a 4 de maio de 2015.—O Alcalde, Gonzalo Durán Hermida.
DH. A36.16689, CONCESIÓN DUN CAUDAL DE AUGA Á COMUNIDADE DE USUARIOS VINSEIRO, NO CONCELLO DA ESTRADA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 20/11/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de outubro de 2015 e como resultado do expediente incoado ó efecto, outorgóuselle á Comunidade de Usuarios Vinseiro unha concesión de 16.317 m3 anuais de auga que procede dun manancial situado no lugar de Picáns, na parroquia de Parada (San Pedro), no concello da Estrada (Pontevedra), con destino a uso doméstico e rega de parcelas. Santiago de Compostela, 6 de novembro de 2015.—A xefa do Servizo de Tramitación Técnico-Administrativa do Dominio Público Hidráulico, Sonia Irene Larriet Deleito.
BAIXA DE OFICIO NO PADRÓN MUNICIPAL DE HABITANTES INICIADO A NOME DE: MANUEL RODRÍGUEZ TORREIRO, LAURA PATIÑO TRENCO, EVELINA DOMINGUES FERRANDIZ E ALEXANDRU COSMIN NITU CON DOMICILIO NESTE TERMO MUNICIPAL
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 11/06/2015)

Intentada notificación a través do servizo de correos a D. Hector Emilio Mayo Hajjoubi De Nieves, Dª Elizabet Maria De Rosa Telespan, Dª Ana Georgiana Ceide Sebban e D. Mariano Jorge Aliguer Tolan, para persoarse no expediente que se lle instrúe en relación coa baixa de oficio no Padrón Municipal de Habitantes. Ignorándose o seu actual paradoiro, realízaselle a presente conforme prevén o art.59.4 da Lei do Réxime Xurídico das Administracións Públicas e do Procedemento Administrativo Común, así como a Resolución de 1 de abril de 1997 da Presidencia do Instituto Nacional de Estatística e do Director Xeral de Cooperación Territorial pola que se dicían instrucións técnicas aos Concellos sobre a xestión e revisión do Padrón de Habitantes, para que no prazo de 15 días alegue, por escrito, o que estime mais convinte na defensa dos seus intereses. Transcorrido o prazo indicado entenderase que renuncian a figurar empadroados neste Concello de Pontecesures e continuarase cos trámites relativos á baixa de oficio. Pontecesures, 29 de maio de 2015.—O Alcalde, Manuel Álvarez Angueira.
ANUNCIO DE FORMALIZACIÓN DO CONTRATO DO LOTE 3 NOVA REDE DE AUGAS FECAIS, PLUVIAIS E PAVIMENTO NO BARRIO DO CRUCEIRO, CEDEIRA, REDONDELA, DA EXECUCIÓN POR LOTES DE OBRAS DE SANEAMENTO EN NEGROS, CABEIRO, VILAR DE INFESTA, CEDEIRA, O VISO E REDONDELA
ADMINISTRACIÓN LOCAL — Municipal — Redondela (Contratos administrativos, 26/01/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Lote 3 Nova rede de augas fecais, pluviais e pavimento no barrio Cruceiro, Cedeira, Redondela, da Execución de obras de saneamento en Negros, Cabeiro, Vilar de Infesta, Cedeira, O Viso e Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: execución das obras comprendidas na relación valorada da nova rede de augas fecais, pluviais e pavimento no barrio Cruceiro, Cedeira, Redondela. b) Lotes: si c) Lugar de execución: Redondela (Pontevedra). d) Prazo de execución: dous (2) meses. a) Tipo de contrato: administrativo. b) Tramitación: ordinario. c) Procedemento: negociado con publicidade. Importe total do Lote 3: 27.273,20 €, IVE excluído. Total: 33.000,57 €. a) Data de adxudicación: 15 de decembro de 2014 b) Data de formalización: 29 de decembro de 2014 c) Contratista: Eduardo Luis Valeria Isabel Farissi Friaza Figueiró, SLU. d) Nacionalidade: española. e) Importe da adxudicación: 21.239,00 €, máis IVE. Importe total: 25.699,19 €. f) Vantaxes da oferta adxudicataria: oferta económicamente máis vantaxosa e valor da memoria descritiva do proceso de execución. Redondela, 15 de xaneiro de 2015. — O alcalde, Javier Bas Corugeira.
ASIGNACIÓNS POR ASISTENCIAS AO PLENO, XUNTAS GOBERNO, ADICACIÓNS EXCLUSIVAS E PARCIAIS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/07/2015)

O Pleno comprométese a consignar nos seus orzamentos cantidade suficiente para atender as obrigas económicas derivadas do presente acordo. Os efectos, entre outros, de cotización na seguridade social, que as adicacións exclusivas figuren como dedicación de 8 horas de luns a venres, e as dedicacións parciais figuren como adicación de media xornada, de 4 horas de luns a venres. Ponteareas, a 6 de xullo de 2015.—O Alcalde, Xosé Represas Giráldez.
RESOLUCIÓN PRESIDENCIAL APROBANDO A RELACIÓN DEFINITIVA DE ADMITIDOS CORRESPONDENTE Ó POSTO DE TÉCNICO EN ARQUIVOS DA BOLSA DE EMPREGO 2014
ADMINISTRACIÓN LOCAL — Provincial — Deputación Provincial (Bolsas de trabajo, 04/02/2015)

A deputada delegada de Persoal, en virtude das competencias delegadas da Presidencia, ditou a seguinte RESOLUCIÓN: “No Boletín Oficial da Provincia (BOPPO) núm.241, de 15 de decembro de 2014, publicouse a relación provisional de aspirantes admitidos e excluídos ós procesos convocados para a creación dunha bolsa de emprego destinada á contratación laboral temporal de diferente persoal nos distintos centros e servizos da Deputación. Vistas as reclamacións presentadas polos interesados, en tempo e forma, contra as listas provisionais do proceso selectivo correspondente ó posto de técnico en arquivos, de conformidade co establecido na base VIII da convocatoria, Aprobar e facer pública a relación definitiva de aspirantes admitidos que figura como anexo I desta Resolución, indicando para cada aspirante o seu número de orde. Esta encóntrase exposta no taboleiro de anuncios da Deputación e na páxina web www.depo.es.Aprobar e facer pública a relación definitiva de aspirantes excluídos, indicando as causas de exclusión segundo a seguinte numeración: Determinar a composición do tribunal cualificador do referido proceso selectivo, que estará integrado polos seguintes membros: Presidenta: Secretario: Vogais: Determinar as datas en que terá lugar a constitución do tribunal cualificador e a relación do primeiro exercicio: De acordo co disposto nas bases da convocatoria, os membros dos tribunais deberán absterse de intervir, comunicándollo ó presidente, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizase tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización do exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. * (1) Motivos da exclusión: Pontevedra, 29 de xaneiro de 2015.—A deputada delegada.—O secretario
LICITACIÓN BANCADA POSTO DO MERCADO Nº 2
ADMINISTRACIÓN LOCAL — Municipal — Arbo (Contratos administrativos, 06/08/2015)

De acordo co previsto no Capitulo IV art.18 do Regulamento do Mercado Municipal de Abastos do Concello de Arbo, anunciase a vacante da bancada nº 2 do citado mercado, adicado á actividade de venda de peixe. Os interesados no devandito posto poderán presentar as súas ofertas neste Concello, durante o prazo de 15 días, contados dende o seguinte da publicación deste anuncio no BOP. O expediente atópase na Secretaría do Concello a dispor dos interesados. Arbo, 24 de xuño de 2015.—O alcalde, Horacio Gil Expósito.
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 16/07/2015)

De acordo co art.51 do RD 2568/1986 do ROF, faise público o seguinte acordo adoptado polo Pleno da Corporación do Concello de Salvaterra de Miño en sesión extraordinaria de data 29 de xuño de 2015: Primeiro.—Delegar na Xunta de Goberno local o exercicio das seguintes atribucións: a) As contratacións e concesións de toda clase cando non estean atribuidas ó Alcalde ou á Xunta de Goberno local. b) A aprobación dos proxectos de obras e servicios cando a competencia para a súa contratación ou concesión exceda da que está permitida ó Alcalde ou á Xunta de Goberno Local, e cando aínda non estean previstos nos Orzamentos. c) A concertación e modificación das operacións de crédito cuxa contía acumulada, dentro de cada exercicio económico, exceda do 10 % dos recursos ordinarios do orzamento -salvo as de tesourería, que lle corresponderán cando o importe acumulado das operaciós vivas en cada momento supere o 15% dos ingresos corrientes liquidados no exercicio anterior- todo elo de conformidade co disposto na Lei Reguladora das Facendas Locais. d) O exercicio de accións xudiciais e administrativas e a defensa da Corporación en materias de competencia plenaria. e) A declaración de lesividade dos actos do Concello. f) A adxudicación de concesións sobre os bens do Concello e a adquisición de bens inmobles e dereitos suxeitos á lexislación patrimonial, así como o alleamento do patrimonio cando non estean atribuidas ó Alcalde, e dos bens declarados de valor histórico ou artístico calquera que sexa o seu valor. h) A solicitude e aceptación de subvencións. i) Exercer as demais que expresamente lle atribúan as leis. A delegación das competencias que anteriormente se expresan, comportan o exercicio íntegro das mesmas no ámbito que lle é propio. Delégase, así mesmo, a resolución dos recursos de reposición, extraordinarios de revisión e aqueles que a lexislación atribúa ó mesmo órgano que ditou o acto recorrido, contra os actos ditados polo órgano delegado. Segundo.—Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Salvaterra de Miño a 3 de xullo de 2015.—O Alcalde, Arturo Grandal Vaqueiro.
DH. W36.47181. SOLICITUDE DE RUBÉN PÉREZ BLANCO DE AUTORIZACIÓN OBRAS PECHE NO LUGAR DE SARTAL (POIO).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 13/02/2015)

Rubén Pérez Blanco, con DNI XXXXXXXXX e enderezo Avda. San Xoan 28A, 1ºD, solicita de Augas de Galicia co CIF: Q1500378C, a autorización de obras no lugar de Sartal, parroquia de Poio (San Xoán), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47181. As obras solicitadas consisten na execución de muro de peche da parcela de referencia catastral 36041A03301448, de 120 m con base de pedra de 50 cm. e malla metálica sobre esta, a una distancia mínima de 37 m do dph, no lugar de Sartal, parroquia de San Xoan, Poio (Pontevedra). A servidume de paso existente quedará garantida pola parte exterior da parcela segundo o solicitante O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de xaneiro de 2015.—O xefe da Área de Autorizacións e Concesións, Maria Benicia Adrian Ariel Senac Rufie.
APROBACIÓN INICIAL DA ORDENANZA XERAL SOBRE PROCEDEMENTOS DE INTERVENCIÓN ADMINISTRATIVA NO RÉXIME DE CONCESIÓN DE LICENZAS, COMUNICACIÓNS PREVIAS E DECLARACIÓNS RESPONSABLES.
ADMINISTRACIÓN LOCAL — Municipal — Meis (Outros documentos, notificacións e informacións públicas, 10/04/2015)

O Pleno Municipal, en sesión de data 31 de marzo de 2015, acordou a aprobación inicial da ordenanza xeral sobre procedementos de intervención administrativa no réxime de concesión de licenzas, comunicacións previas e declaracións responsables no concello de Meis. O que se expón ao público, a efectos de que os interesados poidan examinala e presenta-las reclamacións que estimen oportunas, dentro do prazo de 30 días hábiles contados a partir do seguinte a esta publicación: De non presentarse reclamación durante o período de exposición, de conformidade co establecido no artigo 49 c) Lei 7/1985 de 2 de abril Reguladora das Bases de Réxime Local, entenderase definitivamente adoptado o acordo provisional. Meis, 1 de abril de 2015.—O Alcalde, José Luis Perez Estévez.
DH. A36.49212 SOLICITUDE DE FRANCISCO JAVIER IGLESIAS DONSIÓN DE CAUDAL DE AUGAS PROCEDENTE DE SANTISO DO FONDO-SAN ROMÁN (LALÍN)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 29/10/2015)

Iulian Valentin Ignatov Aziza, con NIF XXXXXXXXX, solicita de Augas de Galicia un aproveitamento de augas públicas coas seguintes características: Aproveitamento de auga dun manancial situado na parcela 294 do polígono 504 do C. Rústica para o abastecemento do estabulo e rega da parcela do peticionario. O Aproveitamento consiste nun manancial en galería captado mediante a colocación dun tubo de drenaxe de 110 mm de diámetro que remata nunha arqueta de captación de formigón dun metro de fondo, situada na beira do camiño. Dende esta parte un tubo de 40 mm polo lateral do camiño ata a parcela onde se atopa o estabulo a abastecer (ref.8574701NH6287S001XE), situada a uns 193 m. A auga chega ata un depósito de acumulación cilíndrico de 600 litros de capacidade, dende o que parten dúas saídas, unha cara o estabulo e outra para a rega da parcela lindeira, a parcela 279 do polígono 504. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 7 de outubro de 2015.—O xefe do servizo territorial, Ángel Gómez Rey.
LICITACIÓN DE SUBMINISTRACIÓN DE COMBUSTIBLE DE CALEFACCIÓN PARA DIVERSOS CENTROS DO CONCELLO
ADMINISTRACIÓN LOCAL — Municipal — Mos (Contratos administrativos, 05/10/2015)

Concello de Mos. Obxecto do Contrato: SUBMINISTRO DE COMBUSTIBLE DE CALEFACCIÓN (GASOLEO C) PARA DIVERSOS CENTROS DO CONCELLO Dous anos con posibilidade de prorroga por outro mais Aberto. 60.000 euros/ano, ao que se lle engadirá o IVE Provisoria: Non se esixe. Definitiva: 5% do importe da adxudicación. A través da páxina web do Concello: http://www.concellomos.es/ e no Concello de Mos. R/ Rexenxo, 1, Petelos.36416. Mos. Pontevedra. Teléfono: 986331200, Telefax: 986336618. Data límite de obtención de documentos e información: Ata o último día de prazo para á presentación de ofertas, éste incluido. O 6º día hábil seguinte ó de finalización do prazo para a presentación de proposicións (a efectos da apertura, o Sábado considerarase inhábil). Mos, a 7 de setembro de 2015.—O Alcalde P. D., Villa Ana Tulia Hamidoun Vada.
APROBACIÓN DEFINITIVA CRÉDITO EXTRAORDINARIO 2/2015
ADMINISTRACIÓN LOCAL — Municipal — Cotobade (Presupostos e cadros de persoal, 05/06/2015)

O Pleno do concello de Cotobade en sesión ordinaria de data de 27 de abril de 2015, aprobou inicialmente o expediente nº 12/2015 de modificación de créditos, na modalidade de crédito extraordinario 2/2015 financiado con remanente líquido de tesoureria para gastos xerais por importe de 63.554,48 € publicándose ambos no B. O. P. número 85 de data de 07 de maio de 2015. Transcorrido o prazo de exposición ao público sen presentarse reclamación algunha, enténdese elevado a definitivo o acordo plenario de conformidade co disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias queda do seguinte xeito: En virtude do disposto nos artigos 177.2 en relación co 171 do Real Decreto Lexislativo 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. En Cotobade, a 26 de maio de 2015.—O Alcalde, Jorge Cubela López.
EXECUCIÓN DE TÍTULOS XUDICIAIS 144/2014. NOTIFICANDO A COPA DORADA TRAVESIA SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/02/2015)

Ramón Eloy Rodríguez Frieiro, Secretario Xudicial de reforzo do Xulgado do Social nº 5 de Vigo. Fago Saber: Que no procedemento ETJ 144/14 deste xulgado, seguido a instancia de MICHAEL ROBERT CHRISTA AMILL BELCIU contra COPA DORADA TRAVESIA S. L. sobre execución de sentenza, ditouse a seguinte resolución: **Auto despachando execución do 26/01/2014 e Decreto de data 26/01/2015 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada COPA DORADA TRAVESIA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e seis de xaneiro do dous mil quince.—O Secretario Xudicial.
EXPEDIENTE 703/435. ORDE DE EXECUCIÓN/RUÍNA 1310/435 HROS. MANUEL RODRÍGUEZ MONTERO RESOLUCIÓN DE CADUCIDADE E NOVO INICIO DE EXPEDIENTE, ETC.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/03/2015)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción, ou un intento no caso de resultar descoñecido, publícanse no Boletín Oficial da Provincia e máis no taboleiro de edictos da Xerencia Municipal de Urbanismo as resolucións que de seguido se relacionan. As persoas abaixo indicadas poden comparecer para ser notificadas do texto íntegro da resolución que corresponda na Oficina de Conservación, ubicada na Xerencia Municipal de Urbanismo (Praza do Rei, s/n – 36202 Vigo) no prazo de dez días hábiles contados dende o seguinte á publicación deste edicto. Transcorrido o dito prazo, a notificación entenderase producida a todos os efectos legais. Vigo, 16 de marzo de 2015.—A Vicepresidenta da Xerencia Municipal de Urbanismo, (Resolución do 08/02/2013), Mª del Carmen Silva Rego.
RESOLUCIÓN PRESIDENCIAL DELEGANDO COMPETENCIAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/09/2015)

Mediante R. P. de 23 de xullo deleguei as miñas atribucións en centros, organismos e áreas de servizos en determinados deputados, Non obstante hai aspectos nos que é necesario concretar o alcance da delegación efectuada, Por elo e mentres non se dite esta nova resolución, Esta Presidencia seguirá ostentando as competencias respecto da autorización e compromiso de gasto en materia subvencións e gastos de persoal. En materia de gastos ordinarios (obras, servizos e subministros) delega nos deputados delegados de área a competencia para a autorización e compromiso de gastos ata o importe máximo, IVE incluído, de 6.000,00 euros. O que lle traslado ós efectos oportunos, Pontevedra, a 28 de agosto de 2015.—O Secretario.
DENEGACIÓN DE AXUDA SOLICITADA POR PABLO POMBO DACOSTA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 21/01/2015)

Tendo en conta o previsto no artigo 61 da LRXPAC, o acto non se publica na súa integridade, polo que se lle comunica ao interesado que o texto íntegro da resolución que se notifica está ao seu dispor nas dependencias da Oficina Técnica de Rehabilitación do Concello de Pontevedra, sita na rúa Don Filiberto, s/n, 3º andar (edificio do Teatro Principal), para a súa consulta no prazo de dez días hábiles que se contarán desde o día seguinte ao da publicación deste anuncio. Transcorrido o devandito prazo, a notificación entenderase practicada. Recursos Procedentes: De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117.2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43.2 da Lei 30/1992, modificada pola Lei 4/1999, podendo entón o interesado interpoñer o recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/1998, reguladora da xurisdición contenciosa-administrativa. No entanto, o interesado tamén poderá interpoñer calquera outro recurso que estime procedente consonte a dereito. Pontevedra, 23 de decembro de 2014.—O Tenente de Alcalde, delegado da Área de Urbanismo, Antonio Louro Goyanes.
DH. W36.50215. SOLICITUDE DE TRANSPORTES GARCÍA BASADRE, S. L. DE AUTORIZACIÓN DE CONSTRUCCIÓN DUN MURO DE CONTENCIÓN EN VILAR DE INFESTA (REDONDELA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 10/11/2015)

Transportes Garcia Basadre SL., con DNI B36229821 e enderezo R/ Ourense 2, 3ºA, solicita de Augas de Galicia a autorización de obras no lugar de Millarada, parroquia de Vilar de Infesta (San Martiño), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50215 As obras solicitadas consisten na construcción de muro de contención de terras en mampostería de pedra de 43 l. de lonxitude e 4,00 m. de altura máxima en zona de policía e a 5 m. de distancia dun regato innominado, en parcelas de referencia catastral 0764409HG370650001LB, e 0764408HG370650001PB, no Lugar de Millarada, Camiño da Pena, 6; Parroquia de Vilar de Infesta, Concello de Redondela O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de setembro de 2015.—O Xefe da Área de Autorizacións e Concesións, Jorge Moises Rodriguez de Liebana Gaixa.
AVOCACIÓN DE DELEGACIÓNS DA XUNTA DE GOBERNO
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 16/07/2015)

Con data 30 de Xuño de 2015, A Alcaldesa do Concello de O Porriño adoptou o acordo de avocación de competencias na Xunta de Goberno que de seguido se transcribe literalmente DONA EVA GARCÍA DE LA TORRE, ALCALDESA DO CONCELLO DE O PORRIÑO De conformidade co réxime xurídico de delegación de competencias de Alcaldía previsto nos artigos 23,4 da Lei 7/1985 de Bases de Réxime Local, 43, e 44 do Regulamento de Organización, Funcionamento e Réxime Xurídico das Corporacións Locais, veño en dictar o seguinte: O que se fai publico ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño, a 1 de Xullo de 2015.—A Alcaldesa, Eva García de la Torre.
APROBACIÓN PROVISIONAL DA MODIFICACIÓN DA ORDENAZA FISCAL REGULADORA DA TAXA DE SUMIDOIRO
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 08/10/2015)

O concello de Vilanova de Arousa, en sesión plenaria celebrada o día 28 de setembro de 2015, adoptou o acordo de aprobación provisional da modificación da Ordenanza Fiscal reguladora da taxa por servizos de sumidoiros. O dito acordo estará exposto no taboleiro de anuncios do Concello durante trinta días, dentro dos cales os interesados poderán examinar o expediente e presentar as reclamacións que estimen oportunas. O dito prazo comezará a contar desde o día seguinte ao da publicación deste anuncio no BOP. Vilanova de Arousa, 29 de setembro de 2015.—O Alcalde, p. a. o 1º Tenente de Alcalde, Javier Tourís Romero.
NOTIFICACION A HERDEIROS DE EDUARDO PEREZ GRAÑA DO INICIO DO EXPEDIENTE DE ORDE DE EXECUCION OE 6/2015
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 24/03/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e resultando descoñecido o destinatario da notificación da resolución da alcaldía de data 05/03/2015, comunícase que o expediente está a disposición do interesado/a na Secretaría do Concello de Cotobade para a súa consulta en horario de 9 a 13 horas. Cotobade, 5 de, marzo do 2015.—O Alcalde, Jorge Cubela López.
BAIXA NO PADRÓN DE HABITANTES DE ROBERTO GONZÁLEZ SOUTELO
ADMINISTRACIÓN LOCAL — Municipal — Marín (Outros documentos, notificacións e informacións públicas, 11/06/2015)

Según dispón o Regulamento de Poboación e demarcación territorial das Entidades Locais, Real Decreto 2612/1996, do 20 de decembro, nos seus arts.68 e 70: “Todos os veciños deben comunicar ó seu Concello as variacións que experimenten os datos que figuran no padrón municipal. Cando unha persoa cambie de residencia, deberá solicitar a súa alta no padrón de habitantes do municipio de destino causando baixa no Concello de procedencia…” Tendo coñecemento que o seu lugar de residencia non se corresponde cos datos que obran no noso rexistro de datos do padrón municipal, DEBERÁ PERSOARSE NAS OFICINAS DO DEPARTAMENTO DE ESTATÍSTICA no prazo de dez días dende a recepción desta notificación para actualizar os datos que figuran na súa inscripción; do contrario iniciarase a baixa de oficio correspondente no CONCELLO DE MARÍN, art.72: “Os concellos darán de baixa de oficio, por inscripción indebida, a quenes figuren empadroados incumprindo os requisitos establecidos no art.54 do regulamento…” Marín, 25 de maio de 2015.—A Alcaldesa, María Ramallo Vázquez.
DH. W36.47536. CONCELLO DE VILA DE CRUCES. "RECUPERACIÓN PAISAXÍSTICA NO ENTORNO DA PONTE DE REMESQUIDE".
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 04/03/2015)

O Concello de Vila de Cruces, con CIF P3605900D e enderezo na Praza Xoán Carlos I, 14, solicita de Augas de Galicia, a autorización de obras nos Concellos de Vila de Cruces (Pontevedra) e Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47536 As obras prevense na memoria valorada titulada “Recuperación paisaxística no entorno da ponte de Remesquide”, datada en decembro de 2014, ponte situada sobre o río Ulla e que une as parroquias de Santomé de Obra, t. m. de Vila de Cruces (Pontevedra) e Ribeira, t. m. de Touro (A Coruña), e afectarán ás pías e taboleiro da ponte así como á protección das marxes do río. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos concellos de Vila de Cruces (Pontevedra) e Touro (A Coruña), ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de febreiro de 2015.—O Xefe do Servizo Territorial, Ángel Gómez Rey.
SEGREGACIÓN DO MVMC DE ARNELAS DO CONCELLO DE BEARIZ (OURENSE) DO TECOR FORCAREI PO-10.42
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 24/07/2015)

Polo presente Edicto, faise público que o expediente esta a disposición de todos aqueles que puideran ter interese nel no Departamento Territorial da Conselleria de Medio Ambiente Territorio e Infraestruturas, SERVIZO DE CONSERVACIÓN DA NATUREZA – na rúa Fernández Ladreda 43-2º andar en Pontevedra, durante o prazo de UN MES, contados a partir da data da publicación deste edicto, podendo formula-las alegacións que estimen oportunas. O que se fai público en virtude do disposto no artigo 15.2. da Lei 13/2013 de Caza de Galicia. Pontevedra, 26 de xuño de 2015.—O xefe Territorial, José Luis Díez Yáñez.
EXPOSICIÓN PÚBLICA PARA OBRAS E ACTIVIDADE DE TALLER DE SERVIZO DE AUTOMÓVILES
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 31/07/2015)

Solicitado por Ainoha Meladze Tlemcani licenza para obras e actividade de pequeno taller de servizo de automóviles, a emprazar no barrio de Carregal de Arriba, parroquia de Amorin, deste térmo municipal, de acordo co establecido no art.86 da Lei 30/1992, sométese a información pública por un prazo de vinte días, contados a partir do día seguinte o da publicación no BOP para que todo aquel que se considere afectado pola actividade que se pretende establecer poida face-las reclamacións ou observacions pertinentes. O expediente está a disposición do público e pódese consultar durante as horas de oficina no departamento de urbanismo de concello. Tomiño, 17 de xullo de 2015.—A Alcaldesa, Sandra González Alvarez.
APROBACIÓN DEFINITIVA SUBVENCIÓNS NOMINATIVAS
ADMINISTRACIÓN LOCAL — Municipal — Redondela (Subvencións, 18/05/2015)

Aprobado definitivamente o acordo do Pleno do Concello de Redondela de data 31 de marzo de 2015, de aprobación de diferentes subvencións nominativas para o exercicio 2015, procédese a súa publicación cumprindo o previsto no artigo 169.1 do Real Decreto Lexislativo 2/2004, Texto Refundido da Lei reguladora das Facendas Locais tras a súa exposición pública sen que se presentaran reclamacións. O que se publica os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do Real Decreto Lexislativo 2/2004, Texto Refundido da Lei reguladora das Facendas Locais, no prazo de dous meses contados a partir da publicación no Boletín Oficial da Provincia. En Redondela, a 13 de maio de 2015.—O Alcalde-Presidente, Javier Bas Corugeira.
APROBACIÓN PADRÓN TAXA DE AUGA POTABLE 4º TRIMESTRE DE 2014.
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 06/02/2015)

Confeccionado o Padrón da Taxa de auga potable, rede de sumidoiros, canon da auga e coeficiente de vertedura por Viaqua Gestión Integral de Aguas de Galicia, S. A. U. correspondente ao 4º trimestre do ano 2014, en base ás facultades que me concede a Lei 7/1985, de 2 de abril, Reguladora das Bases de Réxime Local, polo presente RESOLVO: Aprobar o Padrón da taxa de auga potable, rede de sumidoiros, canon da auga e coeficiente de vertedura correspondente ao 4º trimestre do ano 2014, que ascende a cantidade de: Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP Soutomaior, a 27 de xaneiro de 2015.—O Alcalde, Agustín Reguera Ocampo.
EXPOSICIÓN PÚBLICA DA CONTA XERAL DO EXERCICIO 2014.
ADMINISTRACIÓN LOCAL — Municipal — Silleda (Presupostos e cadros de persoal, 27/05/2015)

Unha vez rendida e dictaminada pola Comisión Especial de Contas a Conta Xeral do exercicio do 2014, na sesión celebrada o día 14 de Maio de 2015, en cumprimento do disposto no artigo 212.3 do RDL 2/2004, polo que se aproba o texto refundido da Lei reguladora das facendas locais, exponse ó público na Secretaría deste Concello, polo prazo de 15 días hábiles, e oito maís (23), a contar dende o seguinte o da publicación no B. O. P., a fin de que durante o mesmo poidan formularse reclamacións ou alegacións polos interesados lexítimos. Silleda, 15 de maio de 2015.—O Alcalde, Manuel Cuiña Fernandez.
CONVOCATORIA DE SELECCIÓN PARA A COBERTURA DUNHA PRAZA VACANTE DUN TÉCNICO DE XESTIÓN FUNCIONARIO INTERINO, MEDIANTE CONCURSO OPOSICIÓN
ADMINISTRACIÓN LOCAL — Municipal — Tui (Persoal, oposicións, 15/07/2015)

Con data 23 de xuño de 2015 aprobáronse por Resolución de alcaldía as bases reguladoras e convocatoria de selección para a cobertura dunha praza vacante dun técnico de xestión, funcionario interino, mediante concurso oposición. As instancias solicitando tomar parte no proceso selectivo dirixiranse ao Alcalde do Concello, presentándose por calquera dos medios previstos no artigo 38.4 da Lei 30/1992, de 26 de novembro, de réxime xurídico e procedemento administrativo común, no prazo de vinte días naturais contados dende o día seguinte á publicación de anuncio no Boletín oficial da provincia de Pontevedra. As bases íntegras publicaranse no Taboleiro de anuncios do Concello e na web municipal (www.concellotui.org). En Tui, a 23 de xuño de 2015.—O Alcalde, Enrique Cabaleiro González.
APROBACIÓN INICIAL ORZAMENTO 2016
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 10/11/2015)

Aprobouse inicialmente polo Pleno da Corporación, en sesión de 29 de outubro de 2015, o orzamento xeral para o exercicio económico de 2016, o cadro de persoal e a relación de postos de traballo. Segundo o disposto no Art.169.1 do Real Decreto Lexislativo 2/2004, de 5 de marzo polo que se aproba o texto refundido da lei reguladora das facendas locais e disposicións concordantes, exponse ó público na secretaría deste Concello, por prazo de 15 días hábiles, que comezará a contarse dende o seguinte ó da inserción do presente edicto no B. O. P. Durante este prazo poden formularse as reclamacións que se consideren pertinentes. Mondariz Balneario, 29 de outubro de 2015.—O alcalde, José Antonio Lorenzo Rodríguez.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO, CORRESPONDENTE O 3º TRIMESTRE 2015
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 18/11/2015)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente ao 3º trimestre de 2015, o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 6 de xullo do 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 30 de octubre de 2015.—O Alcalde, José Antonio Lorenzo Rodríguez.
EXPOSICIÓN PÚBLICA DO PADRÓN E COBRANZA EN PERIODO VOLUNTARIO DO IVTM 2015
ADMINISTRACIÓN LOCAL — Municipal — Mos (Recadación, 06/07/2015)

Por acordo da Xunta de Goberno Local, en sesión celebrada o día 23 de xuño de 2015, aprobouse o Padrón do Imposto Sobre Vehículos de Tracción Mecánica, correspondente ao exercicio económico de 2015 do Concello de Mos. O Padrón exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalo e formular, ante a Xunta de Goberno Local, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza do Imposto sobre Vehículo de Tracción Mecánica do ano 2015 para o Concello de Mos, será dende o día 06 DE XULLO ATA O 11 DE SETEMBRO DO 2015, ámbalas dúas datas inclusives, tendo en conta que a data límite de ingreso será o día 11 de SETEMBRO do 2015 no horario de caixa de cada entidade bancaria colaboradora. O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: ABANCA BANCO PASTOR BANCO SABADELLGALLEGO LA CAIXA Os contribuíntes que non reciban nos seus domicilios os instrumentos de ingreso, poderán solicitalos ata o 11 de SETEMBRO na Oficina de Recadación do Concello, en horario de 9 a 14 horas, posto que a non recepción do recibo non exonera da obriga de pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. Mos, 23 de xuño do 2015.—A Alcaldesa, Nidia María Arévalo Gómez.—A Tesoureira, Marina Táboas Bernárdez.